Dos joves alaquasers participen al campionat del món de Caiac Polo
26/08/2016

# Dos joves alaquasers participen al campionat del món de Caiac Polo

*   26/08/2016
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=15717

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15717%2F0&title=Ajuntament%20d%27Alaqu%C3%A0s.%20Premsa.Dos%20joves%20alaquasers%20participen%20al%20campionat%20del%20m%C3%B3n%20de%20Caiac%20Polo)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15717/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15717/29082016logo_club_alaquas_kayak_Form_4.jpg)](https://www.alaquas.org/ficheros/documentos/2016/2/15717/29082016logo_club_alaquas_kayak_Form_10.jpg "<a href='https://www.alaquas.org/ficheros/documentos/2016/2/15717/29082016logo_club_alaquas_kayak_Form_10.jpg' target=_blank><i class='fa fa-external-link' aria-hidden='true'></i>.Dos joves alaquasers participen al campionat del món de Caiac Polo</a>")

La competició, que té lloc a Siracusa (Itàlia), va començar el passat 29 d'agost i finalitzarà el 4 de setembre

Alejandro Martínez Gómez i Jordi Mateu Martínez, dos joves alaquasers del Club d’Alaquàs de Caiac Polo, competeixen al Campionat del Món de Caiac Polo amb la Selecció Espanyola a la categoria Sub21 la pròxima setmana. Martínez i Mateu no seran els únics esportistes de la Comunitat Valenciana que participaran a la proba. Els seus companys d’equip: Jairo Peset López, veí d’Aldaia, i Núria Cañas Fernández, natural de Paiporta, també ho faran.

La competició, que es celebra cada 2 anys i s’alterna amb els Campionats d’Europa, va nàixer a 1994 a Sheffield, Regne Unit. A 2014, la Selecció Espanyola Sènior va obtindre el millor resultat de la història del caiac al país, medalla de bronze. Enguany, quatre jugadors del Club Alaquàs Caiac Polo -3 d’ells a la categoria Sub21 (U21) i 1 a la categoria sènior femenina- aportaran el seu granet de sorra a la competició mundial d’aquest esport per contribuir al seu present i el seu futur. És la primera volta que aquests jugadors han estat convocats per l’Equip Nacional de Caiac Polo, a excepció de Jairó P.López, qui a 2013 va assistir al Campionat d’Europa per Nacions.

El Campionat del Món de Caiac Polo, que va començar el passat dilluns 29 d'agost i s'allargarà fins el 4 de setembre, compta amb la participació de 24 països per a la categoria Sènior masculina, 18 a la categoria Sènior femenina, igual que a la categoria U21 masculina i 11 per a la categoria U21 femenina.

Els quatre esportistes, amb un llarg recorregut al món del caiac polo ple de triomfs, han aconseguit millorar i perfeccionar la seua trajectòria durant els últims 3 anys. Martínez, Mateu i Peset han estat dos anys consecutius (2014 i 2015) campions de la Lliga Nacional de Kayak Polo. A més de fer-se amb el Campionat d’Espanya de Kayak Polo per Federacions Autonòmiques. Ells, qui pertanyen a la categoria U21 masculina, tindran 17 països rivals a la competició mundial.

D’altra banda, Núria Cañas, qui competeix a la categoria sènior femenina ha estat campiona de la Lliga Nacional de Caiac Polo tant a 2014 com a 2015 i s’ha alçat amb el Campionat d’Espanya de Caiac Polo per Federacions Autonòmiques. Enguany, Cañas és subcampiona de la XVIII copa d’Espanya a la 2ª Divisió de Caiac Polo. La pròxima setmana competirà a la categoria sènior femenina amb 17 països més pel Campionat del Món de Caiac Polo.

El Club d’Alaquàs Kayak Polo ha demostrat superar-se any rere any, a més de conrear l’esforç i constància dels seus jugadors. Molta sort a Alejandro, Jordi, Jairo i Núria en aquesta nova oportunitat de la seua cursa esportiva. A per totes!